Diari Oficial de la Generalitat Valenciana


Sumari del DOGV 9318, del 12-04-2022 (2022/3183)

ACORD d'1 d'abril de 2022, del Consell en matèria de revisió excepcional de preus en els contractes d'obras del sector públic en la Comunitat Valenciana.
---------------------------------------------------------------------------------------------------------------------------------------------------------

### Dades del document

Número de DOGV
:   9318

Data del DOGV
:   12-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3183


Data del document
:   01-04-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1 d'abril de 2022, del Consell en matèria de revisió excepcional de preus en els contractes d'obras del sector públic en la Comunitat Valenciana. [2022/3183]  
En data 2 de març de 2022 es publica en el BOE el Reial Decret llei 3/2022, d'1 de març, de mesures per a la millora de la sostenibilitat del transport de mercaderies per carretera i del funcionament de la cadena logística, i pel qual es transposa la Directiva (UE) 2020/1057, de 15 de juliol, de 2020, per la qual es fixen normes específiques respecte a la Directiva 96/71/CE i la Directiva 2014/67/UE per al desplaçament dels conductors en el sector del transport per carretera, i de mesures excepcionals en matèria de revisió de preus en els contractes públics d'obres.  
  
El títol II, articles 6 a 10, regulen la revisió excepcional de preus dels contractes d'obra del Sector públic a causa de l'alça extraordinària del cost de determinades matèries primeres que resulten necessàries per a l'execució d'unes certes unitats d'obra, ha repercutit de manera intensa en els contractes d'obres.  
Això ha tingut com a conseqüència que l'execució d'un nombre significatiu de contractes d'obra s'haja dificultat notablement, perquè els contractistes han vist com s'alterava fortament l'economia d'aquests contractes per causa d'un increment extraordinari d'uns certs costos, increment que era imprevisible en el moment de la licitació i que excediria del que puga ser inclòs en el risc i ventura que el contractista ha de suportar en tot contracte públic.  
La revisió excepcional dels preus dels contractes d'obres del sector públic que es recull en aquesta norma, resulta d'aplicació fins i tot en aquells supòsits en què no procedira conforme a la Llei 9/2017, de 8 de novembre, bé per no haver-se pactat en el contracte, bé per no haver transcorregut el període mínim establit en la llei o no haver-se executat la part de l'obra necessària per a l'aplicació de la revisió. La seua aplicació podrà aconseguir a l'àmbit de les Comunitats Autònomes i de les Entitats Locals existents en el seu territori mitjançant una decisió individualitzada de l'òrgan competent de cada Comunitat Autònoma.  
  
En data 30 de març de 2022 s'ha publicat en el BOE el Reial Decret llei 6/2022, de 29 de març, pel qual s'adopten mesures urgents en el marc del Pla Nacional de resposta a les conseqüències econòmiques i socials de la guerra a Ucraïna la disposició final trentena de la qual setena modifica els articles 6, 7, 8 i 9 del Reial Decret llei 3/2022 pel que fa a la revisió excepcional de preus en els contractes d'obres del Sector Públic. Fet aquest que no varia la decisió d'acordar la seua aplicació.  
  
L'art. 6.3 del Reial Decret llei 3/2022 disposa que lo disposat en aquest Títol també serà aplicable en l'àmbit de les Comunitats Autònomes i ciutats de Ceuta i Melilla que així ho acorden.  
En virtut d'això, de conformitat amb l'article 21 de la Llei 5/1983, de 30 de desembre, del Consell, a proposta del conseller d'Hisenda i Model Econòmic, el Consell amb la previa deliberació, en la reunió de l'1 d'abril de 2022,  
  
  
ACORDA  
  
Primer  
Seran aplicables les mesures excepcionals en matèria de revisió de preus en els contractes d'obres del sector públic previstes en el Títol II del Reial Decret llei 3/2022, d'1 de març, en tot l'àmbit del sector públic de la Generalitat i de les entitats locals de la Comunitat Valenciana amb les modificacions introduïdes pel Reial decret llei 6/2022, de 29 de març, pel qual s'adopten mesures urgents en el marc del Pla Nacional de resposta a les conseqüències econòmiques i socials de la guerra a Ucraïna.  
Així mateix, el que es disposa en l'apartat anterior serà aplicable als contractes d'obres de les Universitats Públiques Valencianes.  
  
Segon  
El present Acord es publicarà en el Diari Oficial de la Generalitat Valenciana.  
  
València, 1 d'abril de 2022,  
  
La consellera secretària,  
MÓNICA OLTRA JARQUE